Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Iranin Vallankumouskaartin ilmavoimien komentaja -
Amir Ali Hajizadeh totesi tv-haastattelussa, -
että jos Israel aloittaa sodan, se päättyy sen tuhoon.
Iranin huipputeknisistä drooneista, eli lennokeista, -
on hänen mukaansa tullut Iranin vihollisten piikki lihaan.
Komentaja kommentoi "Sionistisen hallinnon virkamiehet tietävät, -
että he voivat olla aloitteentekijöitä, mutta loppu on meillä hallussamme."
"Aloittamamme työn loppu on sionistisen hallinnon tuhoutuminen.
Jos he antavat meille tekosyyn, -
heidän tuhonsa etenee historiallisen varmasti."
Ilmavoimien komentaja Hajizadeh kutsui Iranin turvallisuutta -
esimerkilliseksi ja sanoi, ettei hänen ole tarvinnut puhua -
maan sotilaallisesta suorituskyvyistä, -
koska vihollinen puhuu siitä jatkuvasti ja aivan tarpeeksi.
Hajizadeh viittasi myös maailmanvaltojen pyrkimyksiin -
lisätä Iranin ohjusohjelman neuvottelut koskemaan myös -
paluuta JCPOA-ydinsopimukseen, mutta Iran tuskin tekee mitään, -
ennen kuin Yhdysvallat on poistanut kaikki sanktiot neuvottelujen tieltä.
Israelin hallituksen arabipuolueita edustava Raam ja -
sen johtaja Mansour Abbas, heittivät viime viikolla todellisen aikapommin -
hallituksen muutoinkin ylikuormitettuihin rattaisiin.
Kyse oli, jälleen kerran, Temppelivuoresta, sen historiasta ja -
kenelle koko alue oikeastaan kuuluu.
TV-kanava 12 haastattelussa Mansour Abbas totesi, -
että paikka kuuluu yksinomaan muslimeille, sillä koko Jerusalemissa -
ei ole milloinkaan ollut ainuttakaan juutalaista temppeliä.
Mansour Abbas myös totesi, että hallituksen olisi tehtävä päätös, -
jolla kielletään täysin juutalaisten ja kristittyjen, -
siis islamilaisittain vääräuskoisten pääsy koko Temppelialueelle.
Alueella tulee vallita status quo, -
rauhantila, joka voi syntyä vain jos juutalaiset eivät pääse alueelle.
Raam -puolue tavoittelee hallitukselta lausumaa, jonka mukaan -
juutalaiset ja kristityt voivat rukoilla ja palvoa -
omaa Jumalaansa Länsimuurilla, mutta islamille pyhälle -
temppelivuorelle heillä ei tulisi olemaan mitään asiaa.
Mansour Abbsin mukaan myös Jordanian kuningas Abdullah toinen, -
on vaatinut, että kahden valtion malli toteutetaan, -
ja samalla koko Länsiranta, siis tuleva Palestiinan valtio,-
tulisi olemaan judenrein, eli täysin puhdas juutalaisista.
Natsit käyttivät kyseistä terminologiaa puhdistaessaan Eurooppaa.
Viime viikolla, 2. päivänä marraskuuta, Israelissa muisteltiin -
ja juhlittiin Balfourin julistuksen 104. vuosipäivää.
Julistus annettiin juuri ennen ensim- mäisen maailmansodan päättymistä, -
ja siinä Iso-Britannia antoi maailman hajaannuksessa eläville juutalaisille -
sitovan lupauksen kansallisen kodin perustamisesta -
Turkin Ottomaanien imperiumilta valloitettuun alueeseen.
Kyse ei ollut suinkaan valtiosta nimeltä Palestiina, -
vaan suuresta maa-alueesta, -
johon Palestiinaksi kutsuttu erillisalue kuului.
Nykyiset, palestiinalaisiksi itseään kutsuvat arabit, haluavat nyt -
Iso-Britannian peruuttavan tuon yli sata vuotta vanhan asiakirjan.
Hallituspuolueeseen kuuluva arabikansanedustaja Osama Saadi,
tuomitsi Knessetin kokouksessa Balfourin julistuksen, -
kutsuen sitä kirotuksi paperiksi.
Kuitenkin silloinen Kansainliitto, sekä sen jälkeen muodostettu -
Yhdistyneet Kansakunnat, ovat kumpikin sen tunnustaneet.
Israel isännöi vuotuista kristillisenmedian huippukokousta -
Jerusalemissa viime viikon torstaina. Maan korkeimmat virkamiehet -
puhuivat johtaville kristillisille tiedotusvälineille.
Pääministeri Naftali Bennett, ulkoministeri Yair Lapid, -
oppositiojohtaja Benjamin Netanjahu ja presidentti Isaac Herzog -
pitävät puheen, joka lähetettiin suorana lähetyksenä -
Valtioneuvoston tiedotustoimiston verkkosivuilla ja Facebook-sivuilla.
Presidentti Herzog totesi, "Tiedämme voivamme luottaa teihin, -
rakkaat ystävät ja liittolaiset kristillisessä maailmassa, -
että seisotte kanssamme taistelussa terrorismia vastaan ja -
olette kumppaneitamme pyrkimyksissä vastustaa valheita -
ja levittää totuutta Israelista sekä olla kumppaneitamme -
edistämään rauhan henkeä." -
presidentti Herzog sanoi lehdistötiedotteessa.
Hän myös varoitti kasvavasta antisemitismistä ja -
Israelin de-legitisoimisesta, -
mutta sanoi, että Israel voi luottaa kristittyihin liittolaisiinsa -
kumppaneina pyrkiessämme vastustamaan valheita ja levittämään -
totuutta Israelista sekä olemaan kumppaneitamme edistämään -
yhteistä, Abrahamin sopimusten mukanaan tuomaa -
rauhan ja suvaitsevaisuuden henkeä.
Bennett puolestaan sanoi, että Lähi-idässä on vain yksi paikka, -
joka suojelee täysin kristillistä elämää, -
jossa kristitty yhteisö kasvaa ja kukoistaa, ja se on Israelin valtio.
"Nykyään enemmän kuin koskaan -
Israel seisoo yhtenäisenä kristittyjen kanssa, olemme veljiä ja sisaria, -
olemme yhtä, emmekä anna kenenkään sammuttaa valoamme."
Israelin hallituksen mukaan yli 150 kristillisenmedian uutisjohtajaa ja -
mielipidejohtajaa osallistui tämän vuoden kokoukseen, -
jonka tarkoituksena on "parempaa ymmärrystä ja -
vahvistaa kristittyjen ja Israelin välistä ystävyyttä".
Pääministeri Bennett varoitti maailman kristittyjä , -
että radikaali islam ja sen kannattajat, tekevät kaikkensa tuhotakseen -
Israelin ja kristittyjen välille synty- neen ystävyyden ja luottamuksen.
Hänen mukaansa Teheranista, Iranista alkava terrori -
pyrkii tuhoamaan Israelin, ajamaan maailman pimeään kuiluun, -
hallitsemaan sitä ja dominoimaan ihmisiä, -
etenkin kristittyjä rakkauden Jumalan nimissä.
Israel, Yhdysvallat, Arabiemiraatit ja Bahrain pitivät suuret yhteiset -
laivastojensa sotaharjoitukset Punaisella merellä.
Ne päättyivät vain muutamia päiviä sitten ja onnistuivat kunkin valtion -
sotilasasiantuntijoiden mukaan erinomaisesti.
Operaatioissa harjoiteltiin useita eri vaihtoehtoja turvaamaan -
Iranin kasvava uhka kaikkea kauppamerenkulkua kohtaan.
Samalla Iranille myös viestitettiin, että sen ei kannata lähteä yrittämään -
Persianlahdelta Omanin lahdelle ja Intian valtamerelle suuntaavan -
Hormuzin salmen sulkemista, jota Iran on tuon tuostakin vihjannut tekevänsä.
Myöskään Iranin tukemat Jemenin huthikapinallisten yritykset -
tukkia osaltaan Intian valtamereltä Punaiselle merelle johtava kapea -
Bab el Mandebin salmi, tulevat epäonnistumaan, -
mainittiin sotaharjoitusten eräässä loppulauselmassa.
Israelin kannalta tällainen yhteinen usean valtion harjoitus -
oli erittäin tärkeä, sillä nyt se sai testattua merivoimiensa toimivuuden -
sekä kriisi- että laivakaappaustilanteissa.
Punainen meri on myös Israelin ainoa laivaväylä Kauko-itään.
Harjoituksissa olivat mukana myös Egypti sekä Saudi-Arabia, -
mutta vain pikemminkin tarkkailijoina, kuin aktiivisina osallistujina.
Kummallakin on omat intressinsä olla varuillaan Iranin suhteen.
Kuukauden kuluttua Libyassa pidettävät presidentinvaalit -
saattavat tuoda yhden perinteisen arabivaltion -
Aabrahamin sopimusten piiriin, mikä tarkoittaa -
suhteiden normalisointia Israelin kanssa.
Ehdokkaita on kaksi, Libya'n entisen diktaattorin Muammar Gadhafin poika
Said al-Islam Gadhafi, joka on pyytänyt apua ja tukea -
sekä Turkilta että Venäjältä. Toisena ehdokkaana on -
kapinakenraalina tunnettu Khalifa Haftar, joka etsii puolestaan tukea -
sekä Yhdysvalloilta että myös Israelilta.
Kenraali Haftar onkin ilmoittanut hyvin julkisesti ja selvästi, -
että mikäli hänet valitaan virkaan, hän tulee ensi töikseen normalisoimaan -
suhteet Israelin kanssa. Se onkin ollut eräs ehto saada Yhdysvalloilta sekä -
aseellista apua että diplomaattista vastaavaa kansainvälisillä areenoilla.
Vaalit tullaan käymään jouluaattona, 24. joulukuuta, -
ja niiden tulosta jännitetään myös Libyan naapurivaltioissa -
sekä myös Euroopassa, sillä juuri Libyan kautta tulee suurin osa -
Eurooppaan pyrkivistä Afrikan maiden pakolaisista.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola